CELEX: 62021TN0462
Language: et
Date: 2021-08-03 00:00:00
Title: Kohtuasi T-462/21: 3. augustil 2021 esitatud hagi – Portigon versus komisjon

13.9.2021   
            
            
               ET
            
            
               Euroopa Liidu Teataja
            
            
               C 368/38
            
         
      3. augustil 2021 esitatud hagi – Portigon versus komisjon
      (Kohtuasi T-462/21)
      (2021/C 368/54)
      Kohtumenetluse keel: saksa
      
         Pooled
      
      
         Hageja: Portigon AG (Düsseldorf, Saksamaa) (esindajad: advokaadid A. Bischke, H.-J. Niemeyer ja F. Grossmann)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada täies ulatuses Portigon AG suhtes tehtud komisjoni 20. mai 2021. aasta otsus (C (2021) 3489) (AT.40324 – Euroopa riigivõlakirjad);
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja kuus väidet.
      
                  1.
               
               
                  Esimene väide: rikutud on õigust olla ära kuulatud ning põhjendus on puudulik
                  
                              —
                           
                           
                              Komisjon ei tõendanud ega põhjendanud arusaadavalt hagejale süüks pandavat käitumist, rikkudes selles osas ELTL artikli 296 teist lõiku;
                           
                        
                              —
                           
                           
                              Komisjon jättis edastamata hagejale täiendava etteheited, edastades ainult faktilised asjaolud.
                           
                        
            
                  2.
               
               
                  Teine väide: rikutud on õiguskorra ühtsuse põhimõtet
                  Selle otsuse vastuvõtmisega läheb komisjon vastuollu enda otsusega riigiabi kohta, mis on tehtud aastal 2011.
               
            
                  3.
               
               
                  Kolmas väide: komisjon toimis ebaõigesti, kui ei kasutanud oma kaalutlusõigust
                  
                              —
                           
                           
                              Komisjon jättis vääralt arvesse võtmata hageja etteheited ning ei kasutanud otsuse vastuvõtmisel ilmselgelt tal olevat kaalutlusõigust.
                           
                        
            
                  4.
               
               
                  Neljas väide: väär järeldus, et tegemist oli ühe vältava rikkumisega
                  
                              —
                           
                           
                              Komisjon lähtub ekslikult ühest vältavast rikkumisest, mis kestis aegumisest kauem.
                           
                        
            
                  5.
               
               
                  Viies väide: keelatud käitumise väär hindamine ELTL artikli 101 alusel ning ELTL artikli 296 teise lõigu kohaselt puudulik põhjendamine
                  
                              —
                           
                           
                              Komisjon hindas kogu käitumist valesti kui eesmärgil põhinevat konkurentsipiirangut. Komisjon ei tõendanud väidetavalt tuntavat mõju turule.
                           
                        
                              —
                           
                           
                              Komisjon omistab varasema töötaja käitumise ekslikult hagejale.
                           
                        
            
                  6.
               
               
                  Kuues väide: määruse (EÜ) nr 1/2003 (1) artikli 7 lõike 1 kohaselt ebaõigesti tuvastusotsuse tegemine
                  
                              —
                           
                           
                              Otsus on vastuolus määruse (EÜ) nr 1/2003 artikli 7 lõikega 1, sest komisjonil ei ole põhjendatud huvi teha hageja vastu otsus.
                           
                        
            
         (1)  Nõukogu määrus (EÜ) nr 1/2003, 16. detsember 2002, asutamislepingu artiklites 81 ja 82 sätestatud konkurentsieeskirjade rakendamise kohta (EÜT 2003, L 1, lk 1; ELT eriväljaanne 08/02, lk 205).